Diari Oficial de la Generalitat Valenciana


Sumari del DOGV 4703, del 02-03-2004 (2004/1699)

RESOLUCIÓ de 12 de febrer de 2004, de la Universitat Politècnica de València, per la qual es convoca concurs de mèrit específic per a la provisió de llocs de treball vacants del grup C, sector d'administració general, de les direccions d'unitat administratives i direccions de negociat d'aquesta Universitat Politècnica.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4703

Data del DOGV
:   02-03-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/1699


Data del document
:   12-02-2004

Organisme emissor
:   Universitat Politècnica de València

Tipus de document
:   Resolució

Descriptors 

:   * universitat
    * professió administrativa
    * concurs administratiu

RESOLUCIÓ de 12 de febrer de 2004, de la Universitat Politècnica de València, per la qual es convoca concurs de mèrit específic per a la provisió de llocs de treball vacants del grup C, sector d'administració general, de les direccions d'unitat administratives i direccions de negociat d'aquesta Universitat Politècnica. [2004/F1699]
  
De conformitat amb el que disposa el Text Refós de la Llei de la Funció Pública Valenciana i el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa, i en virtut de les facultats que hi confereix l'article 48.6 del Decret 145/1985, de 20 de setembre, resolc:
  
Convocar concurs de mèrit específic per a la provisió de llocs de treball vacants les condicions dels quals, els requisits i, si s'escau, els mèrits s'especifiquen en l'annex I de la present resolució, d'acord amb les següents:
  
Bases
  
Primera. Podrà prendre part en aquest concurs el personal funcionari de carrera d'aquesta Universitat Politècnica de València que complisca les condicions següents:
  
1. Pertànyer al grup C, sector d'administració general, cos/categoria administratiu.
  
A) Amb caràcter voluntari:
  
Els funcionaris de carrera indicats anteriorment que es troben en alguna d'aquestes situacions administratives:
  
1. Servei actiu.
  
2. Excedència voluntària. Si aquesta és per interés particular, sempre que al terme de presentació d'instàncies porten més de dos anys en aquesta situació.
  
3. Serveis especials.
  
B) Amb caràcter forçós:
  
Els funcionaris de carrera indicats anteriorment que es troben en alguna d'aquestes situacions administratives:
  
1. Servei actiu amb destinació provisional, excepte els que ocupen llocs de lliure designació.
  
2. Suspensos, complit el temps de suspensió.
  
3. Excedència forçosa.
  
4. Expectativa de destinació.
  
Segona. Les peticions s'han de formular mitjançant la cita, per ordre de prioritat, del número que cada lloc de treball té adjudicat en el present concurs, de conformitat amb el que disposa l'annex I.
  
Tercera. Les sol·licituds per a prendre part en aquesta convocatòria s'han de dirigir al Rectorat de la Universitat Politècnica de València, camí de Vera, s/n, 46382 de València. La sol·licitud i declaració cal imprimir-les i presentar-les tal com s'especifica en el paràgraf següent.
  
Els aspirants que desitgen participar en el present concurs han d'omplir les dades de la sol·licitud i declaració accedint a la Intranet de la UPV (informació personalitzada), elegint l'opció en l'apartat de Gestió, denominada «Curriculum PAS i Concursos de Mèrits (Bullent)». Una de les còpies de la sol·licitud-declaració de mèrits ha d'entregar-se junt amb la documentació acreditativa d'aquells mèrits que no consten en l'expedient personal del Servei de Recursos Humans, davant del Registre General de la Universitat Politècnica de València, siti a l'edifici del Rectorat, als registres auxiliars de la EPS de Gandia i la EPS d'Alcoi, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4 /1999, de 13 de gener.
  
Amb aquest efecte, la persona interessada pot revisar l'expedient personal que consta en el Servei de Recursos Humans.
  
Així mateix, a través de la pàgina principal del Bullent, han de trametre la còpia corresponent al Servei de Recursos Humans.
  
Qualsevol modificació de les dades que consten en la sol·licitud i declaració de mèrits que l'aspirant, una vegada presentat davant del registre, vulga fer, s'ha de realitzar de la mateixa forma que anteriorment s'ha detallat. Només es podran efectuar modificacions de les dades dins del termini de presentació de sol·licituds.
  
El termini de presentació de sol·licituds és de 20 dies hàbils. El termini comença l'endemà de la publicació d'aquesta resolució en el Diari Oficial de la Generalitat Valenciana.
  
Quarta. La valoració dels mèrits per a l'adjudicació dels llocs s'efectuarà d'acord amb el barem contingut en l'annex II de la present convocatòria.
  
Els llocs de treball s'adjudicaran a aquells funcionaris que reunisquen els requisits establits per a cada lloc de treball en la relació de llocs i que figuren en l'annex I de la present convocatòria.
  
La puntuació mínima requerida per a l'adjudicació d'aquests és la que consta a l'annex I d'aquesta convocatòria.
  
El que disposa el paràgraf anterior no s'aplica per a l'adjudicació de la primera destinació als funcionaris de nou ingrés.
  
Cinquena. L'ordre de prioritat per a l'adjudicació dels llocs al personal funcionari vindrà donat per la puntuació obtinguda segons el barem especificat a l'annex II, sense perjudici del dret preferent del personal en situació d'excedència forçosa i per cura de fills, per aquest ordre, en llocs de treball de nivell igual al grau personal reconegut, tal com estableix l'article 45.1 del Text Refós de la Llei de la Funció Pública de 24 d'octubre de 1995.
  
Els casos d'empat en la puntuació final del personal que no és de nou ingrés, seran resolts per la comissió, atenent en primer lloc el que haja obtingut major puntuació en l'apartat d'experiència professional més la puntuació obtinguda per mèrit específic; si persisteix l'empat, el lloc s'adjudicarà al de més antiguitat, i, si persisteix l'empat, es realitzarà un sorteig públic.
  
El dret preferent ha de ser expressament invocat en la sol·licitud.
  
Les destinacions adjudicades són irrenunciables, llevat que entre la convocatòria i la resolució d'aquesta hagen transcorregut mes de quatre mesos.
  
El personal funcionari a qui s'adjudique un lloc de treball en la present convocatòria està obligat a romandre un mínim de dos anys en l'última destinació definitiva adjudicada per a poder participar en un nou concurs de provisió de llocs, amb les excepcions següents:
  
- Quan es tracte de la provisió de llocs en la mateixa unitat, entenent això com cada departament, centre, servei o equivalent.
  
- Quan haja sigut remogut del lloc de treball obtingut per concurs.
  
- Quan haja cessat en un lloc de lliure designació.
  
- Quan s'haja suprimit el lloc de treball.
  
- Quan es trobe en la situació d'expectativa de destinació o excedència forçosa.
  
- Quan es tracte de llocs de treball que tinguen assignat un nivell més alt de complement de destinació que el que s'ocupa.
  
Sisena. Comissió de Valoració
  
1. La Comissió de Valoració estarà formada pels membres següents:
  
- President/a: un vicerector/una vicerectora o el secretari/la secretària general de la Universitat Politècnica de València.
  
- Vocals:
  
· Tres funcionaris de carrera, designats pel Rectorat, pertanyents com a mínim al grup de titulació en què estiguen classificades les vacants oferides.
  
· Tres representants, designats un per cada una de les centrals sindicals més representatives en l'àmbit de la Universitat Politècnica de València. Han de tenir la condició de funcionaris de carrera pertanyents com a mínim al grup de titulació en què estiguen classificades les vacants oferides.
  
- Secretari/ària: un funcionari/una funcionària de carrera designat pel Rectorat, que actuarà amb veu però sense vot.
  
Així mateix, es designarà una Comissió de Valoració suplent amb la mateixa composició.
  
2. Els membres de la Comissió de Valoració estan subjectes als motius i les causes generals d'abstenció i recusació dels articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. Contra els actes de la comissió de valoració, les persones interessades poden interposar el recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener, en el termini d'un mes comptador des de l'endemà de la recepció de la notificació o de tres mesos si no n'hi ha acte exprés. El recurs pot interposar-se davant de l'òrgan que va dictar l'acte que s'impugna o davant de el Rectorat com a òrgan competent per a resoldre'l.
  
Setena. Desenvolupament del procediment
  
1. Finalitzat el termini de presentació de sol·licituds, el rector dictarà una resolució que es publicarà en el tauler d'anuncis de Recursos Humans, secció del PAS, siti a l'edifici del Rectorat i en l'adreça d'Internet següent: http://www.upv.rrhh.és (Gestió de personal d'administració i serveis; Personal funcionari; Concursos i oposicions; Concurs de trasllat i mèrits), que contindrà la relació provisional d'admesos i exclosos a la realització del concurs, així com els nomenaments dels membres que componen la comissió de valoració.
  
2. Els aspirants poden, en cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients en el termini de 10 dies hàbils comptadors a partir de l'endemà de la publicació de la relació del paràgraf anterior.
  
3. Transcorregut el termini de 10 dies hàbils, esmenats els efectes si escau, i vistes les reclamacions que corresponguen, es dictarà resolució que contindrà la relació de definitiva d'admesos i exclosos, que es publicarà mitjançant els sistemes previstos en l'apartat 7.1.
  
4. Una vegada publicada la relació definitiva d'admesos i exclosos, la Comissió de Valoració procedirà a avaluar els mèrits al·legats pel personal concursant.
  
5. La comissió de valoració farà públic en el tauler d'anuncis del Servei de Recursos Humans, secció del PAS, siti a l'edifici del Rectorat i en l'adreça d'Internet següent: http://www.upv.és/rrhh (Gestió de personal d'administració i serveis; Personal funcionari; Concursos i oposicions; Concurs de trasllat i mèrits), el resultat de la valoració dels mèrits al·legats i l'adjudicació provisional de les vacants oferides, que s'ha de reflectir en una relació comprensiva de la totalitat del personal concursant, ordenada de major a menor puntuació total, amb indicació per a cada un d'ells de l'obtinguda en cada un dels apartats del barem i amb expressió, si s'escau, del lloc adjudicat. Les persones interessades disposaran d'un termini improrrogable de 10 dies hàbils per a la presentació de reclamacions a través del Registre General d'aquesta Universitat Politècnica de València; dels registres auxiliars de la EPS d'Alcoi i la EPS de Gandia, o en qualsevol de les formes establides en l'article 38.4 de la Llei 30/1992, de règim jurídic de les administracions públiques i del procediment administratiu comú, redactat d'acord amb la Llei 4 /1999, de 13 de gener.
  
6. Transcorregut aquest termini, la comissió resoldrà les reclamacions presentades i formularà la relació definitiva d'adjudicació de llocs, i la trametrà al Rectorat per a la publicació mitjançant resolució motivada.
  
7. En la resolució d'adjudicació del concurs caldrà indicar la data en què haurà d'efectuar-se el cessament en els actuals llocs de treball i la presa de possessió de les destinacions adjudicades. Excepte casos de força major degudament justificats, el termini de presa de possessió començarà a comptar-se a partir de l'endemà del cessament.
  
No obstant el previst en l'apartat anterior, els responsables de les distintes unitats podran sol·licitar a la Gerència l'ajornament del cessament per necessitats del servei fins a un màxim de 20 dies hàbils.
  
En els supòsits de nou ingrés o de reingrés des de la situació d'excedència voluntària es disposarà d'un mes de termini per a prendre possessió de la destinació. Si es fa ús d'aquest termini, durant aquest no es meritarà cap retribució.
  
El canvi de lloc de treball amb motiu de la participació en un concurs o convocatòria de lliure designació no podrà comportar en cap cas la percepció d'indemnització de cap tipus.
  
Vuitena. Contra aquesta convocatòria i les seues bases, que són definitives en la via administrativa, les persones interessades poden interposar recurs contenciós administratiu en el termini de dos mesos comptadors a partir de l'endemà de la publicació en el Diari Oficial de la Generalitat Valenciana, davant dels òrgans jurisdiccionals contenciosos administratius de la Comunitat Valenciana, de conformitat amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, poden interposar recurs de reposició, en el termini d'un mes, davant del rector, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.
  
València, 12 de febrer de 2004.- El rector de la Universitat Politècnica de València: Justo Nieto Nieto.
  
ANNEX I
  
Puntuació mínima per a l'obtenció d'aquests llocs: 6 punts
  
Funcions generals per a tots els llocs de caps d'unitat administrativa
  
D'acord amb les instruccions i directrius dels responsables de la unitat, realitzaran les funcions següents:
  
- Coordinació del personal sota la seua responsabilitat, així com organització administrativa de la unitat, d'acord amb les directrius del responsable del servei/de la unitat.
  
- Utilització de les aplicacions informàtiques pròpies del servei.
  
- Maneig de PC a nivell d'usuaris, havent d'utilitzar paquets informàtics de tractaments de textos, fulls de càlcul, bases de dades.
  
- Control i gestió d'arxius propis del servei.
  
- Informació general en temes que competeixen al servei i en concret a la unitat.
  
- Col·laborar amb el/la cap de secció o servei en l'elaboració, el disseny i la normalització de documents, formularis, impresos, etc.
  
- Donar suport als responsables del servei en el desenvolupament del sistema de qualitat i dels manuals de procediment.
  
- Proposta i preparació de normes internes o informatives de la unitat.
  
- Col·laborar i donar suport als responsables de la unitat en la preparació d'informes de l'àrea competencial.
  
- Elaboració d'informes de l'àrea competencial de la seua unitat.
  
- I totes aquelles funcions inherents a la categoria professional i el lloc de treball.
  
Funcions específiques per a cada un dels llocs de caps d'unitat administrativa
  
PF1495. CAP D'UNITAT ADMINISTRATIVA DE L'ÀREA DE PROGRAMES INTERNACIONALS (VEA)
  
Requisits del lloc: coneixements d'anglés equivalent a 4t curs de l'EOI
  
Classificació del lloc: C 22 E035
  
- Control i gestió de programes internacionals de formació/d'educació de la UPV (Sòcrates, Leonardo da Vinci, Alfa, etc.).
  
- Control i gestió dels programes internacionals de formació/d'educació propis de la UPV.
  
- Control i gestió de la gestió econòmica de les beques i del pressupost: funcionament i Oficina de Programes Internacionals d'Intercanvi.
  
- Elaboració d'actes de les reunions de l'Oficina de Programes Internacionals d'Intercanvi, de la CRI (Comissió de Relacions Internacionals) i d'altres comissions que puguen constituir-se.
  
Nota molt important:
  
Per a aquest lloc PF1495, amb destinació a l'Àrea de Programes Internacionals, es farà una entrevista personal que es realitzarà totalment en l'idioma anglés, així com un dictat en aquest mateix idioma, amb l'assessorament del Dep. d'Idiomes, per a constatar que els candidats presentats compleixen el requisit del coneixement de l'idioma exigit en aquests llocs, en cas contrari seran exclosos sense ser objecte de valoració en la fase de concurs.
  
PF1496. CAP D'UNITAT ADMINISTRATIVA DE L'ÀREA D'INFORMACIÓ
  
Classificació del lloc: C 22 E032
  
- Coordinació i control dels processos i serveis de l'Oficina d'Informació, on destaquen, entre altres:
  
· Objectes perduts
  
· Acreditacions
  
· Oficina d'iniciatives
  
· Centre d'Informació Juvenil
  
· Operadora de telefonia
  
· Coordinació i seguiment de la programació anual de les activitats de l'Oficina d'Informació elaborades per la direcció
  
· Aplicació de les polítiques d'informació de la Universitat
  
· Coordinació i gestió de la participació de l'Àrea en fires nacionals
  
- Gestió econòmica de l'Àrea d'Informació.
  
- Coordinació de les Jornades de Portes Obertes amb els Centres d'Ensenyances Mitjanes de la Comunitat Valenciana.
  
- Coordinació de les Jornades d'Orientació.
  
PF1497. CAP D'UNITAT ADMINISTRATIVA DE LA BIBLIOTECA GENERAL
  
Classificació del lloc: C 22 E032
  
- Gestió del programa Serpis, gestió telefònica, etc. i dels programes de facturació i distribució de pressupost propis de la Biblioteca (CORAL-Adquisicions).
  
- Gestió del programa de càrrecs a departaments i altres serveis per les fotocòpies i peticions de préstec interbibliotecari realitzats a l'hemeroteca.
  
- Tramitació d'altes, baixes, substitucions, permisos, llicències, etc. del personal de la Biblioteca.
  
- Tramitació de sancions als usuaris.
  
PF1498. CAP D'UNITAT ADMINISTRATIVA DEL CTT
  
Classificació del lloc: C 22 E032
  
- Coordinar els processos administratius lligats a drets i ingressos per activitats de I+D+I.
  
- Obertura i manteniment de claus específiques.
  
- Propostes de facturació de contractes.
  
- Propostes de reconeixement de drets en subvencions.
  
- Reclamació de cobrament de factures impagades.
  
- Tramitació de bestretes a projectes.
  
- Supervisió i suport a la facturació de prestacions de servei.
  
- Supervisió i suport a la conciliació d'ingressos.
  
PF1499. CAP D'UNITAT ADMINISTRATIVA DEL CTT
  
Classificació del lloc: C 22 E032
  
- Coordinar els processos administratius lligats a la participació de la UPV en els programes públics d'ajudes a la I+D+I.
  
- Elaboració, justificació de subvencions a activitats de I+D.
  
- Gestió de despesa en ajudes públiques centralitzades en el CTT (dotació addicional de beques, investigadors invitats, estades breus a l'estranger).
  
- Supervisió de la tramitació de sol·licituds d'ajudes públiques.
  
- Supervisió de la gestió de beques de formació del personal investigador.
  
PF1500. CAP D'UNITAT ADMINISTRATIVA DEL CFP
  
Classificació del lloc: C 22 E032
  
- Relació (acadèmica i econòmica) amb professors de la UPV que organitzen i participen en programes de formació específica.
  
- Relació (acadèmica i econòmica) amb participants en programes de formació específica.
  
- Relació (acadèmica i econòmica) amb professors de la UPV que organitzen i participen en mòduls de títols propis.
  
- Donar suport a la subdirecció en el posada en marxa de procediments i processos que documenten i donen suport al desenvolupament de formació no reglada de la UPV.
  
- Participació en el desenvolupament de formació interna en aspectes relatius a la qualitat.
  
- Donar suport a la coordinació de l'àrea en la implementació de les necessitats del sistema d'informació del CFP.
  
- Col·laborar en el manteniment del sistema d'informació de suport al desenvolupament de la formació de postgrau de la UPV.
  
- Col·laborar en el manteniment, l'administració, la planificació i la coordinació logística de les aules de formació del CFP.
  
PF1501. CAP D'UNITAT ADMINISTRATIVA DEL CPD
  
Classificació del lloc: C 22 E032
  
- Supervisió, control i gestió de tots aquells assumptes de personal, tant del personal informàtic com del d'administració i serveis.
  
- Gestió econòmica i administrativa de tots els assumptes assignats al CPD.
  
- Relació amb proveïdors quant a petició de pressupostos, gestió de compres, gestió de renovacions de manteniments, tant de maquinari com de programari, situació de cobraments de factures, etc.
  
- Gestió i seguiment de compres globals de la Universitat quant a equipament informàtic i de llicències de programari.
  
- Col·laboració en la redacció de les especificacions tècniques i els informes tècnics per a l'adquisició del programari i del maquinari gestionat en el CPD.
  
- Gestió i seguiment dels manteniments anuals, tant del programari com del maquinari.
  
- Supervisió de la correcta imputació comptable de les propostes de pagament del Centre, així com el seu control i la preparació de situació comptable del pressupost.
  
- Control i gestió de la caixa fixa.
  
- Suport a la direcció en la planificació i el control de la despesa.
  
PF1507. CAP D'UNITAT ADMINISTRATIVA DE L'ICE
  
Classificació del lloc: C 22 E032
  
- Coordinació amb els responsables de projectes en tasques d'administració.
  
- Assignació de tasques al personal d'administració.
  
- Supervisió i execució de terminis en tasques d'administració.
  
- Gestió i control del pressupost ordinari de l'ICE d'acord amb la distribució assignada als projectes.
  
- Elaboració d'informes periòdics sobre l'execució de despeses per a projectes
  
- Gestió i control de pagaments als tutors del CAP (segons el conveni amb la Conselleria d'Educació).
  
- Col·laboració en la gestió i el control del pressupost assignat a PIDS.
  
PF1508. CAP D'UNITAT ADMINISTRATIVA DE L'OFICINA DE CORREUS
  
Classificació del lloc: C 22 E032
  
- Supervisió i control del personal i dels processos bàsics de la OC UPV, pel que fa a la recepció, la manipulació i l'expedició dels enviaments.
  
- Supervisió i coordinació de la OC UPV amb les distintes oficines de correus (servei públic).
  
- Manteniment actualitzat dels arxius documentals per obligació legal (correus- servei públic).
  
- Utilització d'aplicacions informàtiques per a la supervisió i confecció de la informació estadística oficial.
  
- Utilització d'aplicacions informàtiques per a la confecció de la informació comparativa estadística-despeses.
  
- Confecció d'informació suficient sobre noves possibilitats i per a l'optimació dels recursos de l'oficina.
  
- Gestió personal sobre certs tipus d'enviaments.
  
- Resoldre consultes de la comunitat universitària sobre qualsevol tema referit a aquesta oficina.
  
- Decidir i resoldre sobre consultes d'enviaments de qualitat.
  
- Resolució de tràmits administratius amb proveïdors, atenció de visites-
  
PF1509. CAP D'UNITAT ADMINISTRATIVA DE PUBLICACIONS
  
Classificació del lloc: C 22 E032
  
- Assessorament al professorat sobre tipus i qualitat de les publicacions.
  
- Supervisió i control de les característiques tècniques de les publicacions.
  
- Elaborar i fixar els paràmetres econòmics (tirada, preu, etc.) de les publicacions.
  
- Responsabilitat sobre encàrrecs a impremtes.
  
- Execució de la política de promoció (distribuïdors, fires, associacions d'editors, etc.).
  
- Control tècnic i econòmic de coedicions amb altres organismes o editorials.
  
- Supervisió de les distintes tasques administratives de l'editorial.
  
PF1510. CAP D'UNITAT ADMINISTRATIVA DEL REGISTRE GENERAL
  
Classificació del lloc: C 22 E032
  
- Coordinació de les distintes oficines de registre dependents del Registre General.
  
- Recepció de documentació.
  
- Identificació de les persones interessades.
  
- Registre de documentació, tant d'entrada com d'eixida.
  
- Control i manteniment de les aplicacions informàtiques pròpies de servei.
  
- Col·laboració amb el personal auxiliar en l'obertura i la classificació de la documentació, quan siga necessari.
  
- Control i esmena dels possibles errors produïts en la base de dades del Registre pels diferents usuaris.
  
- Redacció i despatx dels certificats, de les llistes, etc. del Registre General.
  
- Compra i control de consumibles. Etiquetes, tintes, segells, etc.
  
- Informació externa i atenció al públic.
  
PF1511. CAP D'UNITAT ADMINISTRATIVA DE LA SECRETARIA GENERAL
  
Classificació del lloc: C 22 E032
  
- Assistència a les sessions dels òrgans col·legiats.
  
- Elaboració, mitjançant l'ús de processadors de text, escàner, etc., de les actes, els annexos i la documentació de les convocatòries dels òrgans col·legiats.
  
- Elaboració dels certificats dels acords adoptats pels òrgans col·legiats.
  
- Registre oficial de tota la documentació (oficis, certificats, etc.) que es trameta, relativa als acords i actes dels òrgans col·legiats.
  
- Manteniment i informació a la comunitat universitària mitjançant web i correu electrònic dels acords dels òrgans col·legiats.
  
- Arxiu, seguiment i control de les actes dels òrgans col·legiats.
  
PF1512. CAP D'UNITAT ADMINISTRATIVA DEL SERVEI D'ALUMNAT (ACCÉS)
  
Classificació del lloc: C 22 E032
  
- Gestió i coordinació amb els centres d'ensenyament secundari adscrits, respecte de les proves d'accés a la Universitat.
  
- Gestió del procés corresponent a la realització de les proves d'accés a la Universitat.
  
- Gestió del procés corresponent a la realització de les proves d'accés a la Universitat per a majors de 25 anys.
  
- Gestió de la prescripció de districte únic per a l'admissió d'alumnes en estudis amb límits.
  
- Gestió i expedició dels certificats per a l'obertura d'expedients d'alumnes de nou ingrés.
  
- Elaboració d'estadístiques vinculades a les proves d'accés a la Universitat i preinscripció.
  
PF1513. CAP D'UNITAT ADMINISTRATIVA DEL SERVEI D'ALUMNAT (TÍTOLS)
  
Classificació del lloc: C 22 E032
  
- Gestió de les sol·licituds de títols oficials i expedició d'aquests.
  
- Gestió de les sol·licituds de títols propis de la UPV i expedició d'aquests.
  
- Gestió i expedició d'altres distincions i diplomes.
  
- Manteniment del Registre Universitari de Títols.
  
- Gestió del procés d'expedició de duplicats de títols i diplomes.
  
- Adquisició i custòdia del material de suport per a la impressió de títols.
  
- Coordinació amb els centres universitaris de la UPV.
  
PF1514. CAP D'UNITAT ADMINISTRATIVA DEL SERVEI D'ALUMNAT (ALUMNES DE 1r I 2n CICLE)
  
Classificació del lloc: C 22 E032
  
- Gestió del procés per a l'establiment de límits d'admissió d'alumnes en els distints estudis.
  
- Gestió de les sol·licituds de trasllats d'expedients acadèmics per a prosseguir estudis en centres de la UPV.
  
- Gestió del procés tendent a l'elaboració de l'oferta anual de lliure elecció de la UPV.
  
- Gestió de les propostes i resolucions relatives a la revalidació d'estudis universitaris espanyols i estrangers.
  
- Participació en les tasques de coordinació i organització dels processos generals d'alumnat que afecten tots els centres.
  
- Elaboració d'estadístiques.
  
- Gestió de recursos administratius.
  
PF1515. CAP D'UNITAT ADMINISTRATIVA DEL SERVEI D'ALUMNAT (BEQUES)
  
Classificació del lloc: C 22 E032
  
- Gestió i tramitació de les sol·licituds de beca de caràcter general i especial al Ministeri d'Educació d'alumnes de la UPV i els centres adscrits.
  
- Gestió i tramitació de les sol·licituds de beca a la Generalitat Valenciana i el Govern Basc d'alumnes de la UPV i els centres adscrits.
  
- Control del procés de gestió de beques pròpies de la UPV.
  
- Informació als centres i atenció al públic.
  
- Gestió dels processos de reclamacions, recursos i revocacions de beques.
  
PF1516. CAP D'UNITAT ADMINISTRATIVA DEL SERVEI D'ALUMNAT (3r CICLE)
  
Classificació del lloc: C 22 E032
  
- Gestió i procés per a dur a terme l'oferta de programes de doctorat.
  
- Posada en pràctica del procés de matrícula i accions consegüents (verificació de documents, requeriments, liquidacions econòmiques, llistes, actes, etc.).
  
- Atenció i gestió administrativa a la Comissió de Doctorat i gestió d'acords.
  
- Gestió de programes de doctorat objecte de convenis amb universitats estrangeres, verificació de documents i matriculació dels sol·licitants.
  
- Tràmit i gestió de pròrrogues i lectures de tesis doctorals.
  
- Tramitació i gestió necessària per a l'expedició de títols de doctorat.
  
- Informació externa i atenció al públic.
  
PF1517. CAP D'UNITAT ADMINISTRATIVA DEL SERVEI DE COMPTABILITAT
  
Classificació del lloc: C 22 E032
  
- Comptabilització de despeses de la Universitat.
  
- Comptes i relacions dels creditors.
  
- Pagament per taló o transferència a proveïdors.
  
- Devolució de cursos als alumnes.
  
- Comptabilització i control de divises intracomunitàries.
  
- Atenció als auditors i a les sindicatures de comptes quant a les funcions adscrites.
  
PF1518. CAP D'UNITAT ADMINISTRATIVA DEL SERVEI DE COMPTABILITAT
  
Classificació del lloc: C 22 E032
  
- Comptabilització dels drets i ingressos de la Universitat.
  
- Comptabilització dels drets i ingressos de convenis.
  
- Relacions amb el CTT.
  
- Comptes i relacions dels deutors.
  
- Comptes amb entitats financeres.
  
- Estats conciliatoris.
  
- Atenció als auditors i a la Sindicatura de Comptes quant a les funcions descrites.
  
PF1519. CAP D'UNITAT ADMINISTRATIVA DEL SERVEI DE CONTRACTACIÓ
  
Classificació del lloc: C 22 E032
  
- Comprovar l'existència de crèdit adequat i suficient per a afrontar les despeses derivades dels expedients de contractació.
  
- Tramitació dels documents comptables (fase A i D) derivats dels expedients de contractació.
  
- Gestió i tramitació dels documents comptables derivats de l'execució de les inversions següents:
  
· II Pla d'Inversions de la UPV
  
· Feder Estatal
  
· Feder Regional
  
· Ajudes als Parcs Científics i Tecnològics
  
· Inversions pròpies de la UPV
  
· Justificació de les inversions corresponents al II Pla d'Inversions de la UPV
  
· Procediments de justificació de les inversions corresponents al Feder Estatal, Feder Regional i Ajudes Parcs Científics i Tecnològics
  
PF1520. CAP D'UNITAT ADMINISTRATIVA DEL SERVEI DE CONTRACTACIÓ
  
Classificació del lloc: C 22 E032
  
- Tramitació dels expedients de contractació d'obres, subministraments, serveis, consultories i assistència tècnica i gestió de serveis públics.
  
- Participar com a membre de la mesa de contractació en les seues reunions per a examinar la documentació presentada per les empreses a l'efecte d'acreditar la seua capacitat per a contractar.
  
- Tramitació dels expedients de modificació, pròrrogues, revisió de preus i reajustament d'anualitats.
  
- Gestió de la devolució de les garanties definitives.
  
- Elaboració de la documentació que es tramet a la Sindicatura de Comptes, amb motiu de l'auditoria anual.
  
- Col·laboració amb els informàtics que desenvolupen l'aplicació de gestió dels expedients de contractació per a adaptar-la a les necessitats de la UPV.
  
PF1521. CAP D'UNITAT ADMINISTRATIVA DEL SERVEI DE FISCALITZACIÓ
  
Classificació del lloc: C 22 E032
  
PF1522. CAP D'UNITAT ADMINISTRATIVA DEL SERVEI DE FISCALITZACIÓ
  
Classificació del lloc: C 22 E032
  
PF1523. CAP D'UNITAT ADMINISTRATIVA DEL SERVEI DE FISCALITZACIÓ
  
Classificació del lloc: C 22 E032
  
- Fiscalització de les propostes de pagament.
  
- Fiscalització dels comptes justificatius en el supòsit de pagaments alliberats a justificar i en el de bestretes de caixa fixa.
  
- Fiscalització dels expedients de contractació administrativa.
  
- Fiscalització dels expedients de modificacions pressupostàries.
  
- Fiscalització prèvia de tot acte, document o expedient susceptible de produir drets o obligacions de contingut econòmic.
  
- Fiscalització dels diferents tipus de nòmina de personal.
  
PF1524. CAP D'UNITAT ADMINISTRATIVA DEL SERVEI DE GESTIÓ ECONÒMICA
  
Classificació del lloc: C 22 E032
  
- Mantenir actualitzada la informació dels proveïdors.
  
- Control de les factures. Registre i tramitació. Control i seguiment dels contractes administratius que gestiona la unitat.
  
- Tramitació dels documents de despeses d'acord amb les normes de funcionament.
  
- Contracció dels crèdits per a la gestió de contractes i beques.
  
- Oferir informació general als usuaris de gestió econòmica.
  
- Col·laborar amb les oficines gestores de la Universitat en el maneig de l'aplicació de gestió econòmica Serpis.
  
PF1525. CAP D'UNITAT ADMINISTRATIVA DEL SERVEI D'ASSUMPTES GENERALS
  
Classificació del lloc: C 22 E032
  
- Control i coordinació de les tasques administratives que es duen a terme en el Servei d'Assumptes Generals.
  
- Recepció, control i seguiment de la facturació que depén d'aquest servei (seguretat, transport interior, transport exterior, neteja?).
  
- Gestió econòmica de les oficines gestores (sindicats, escola infantil).
  
- Assessorament als responsables de les oficines gestores, assistència en temes de tramitació de la despesa.
  
- Gestió i control de la base de dades informàtica del personal dependent del Servei.
  
- Informació, recepció i gestió de les assegurances contractades per la Universitat Politècnica, tant de danys materials i responsabilitat civil com d'accidents laborals.
  
- Tramitació de documentació de vehicles del parc mòbil de la Universitat.
  
- Coordinació, tramitació i control del servei de transport intern en la UPV.
  
- Coordinació, tramitació i control del servei de transport extern en la UPV.
  
- Gestió i control del magatzem general.
  
- Coordinació i gestió amb el Departament de Seguretat: accessos, autoritzacions, permisos promocions.
  
- Informació i tramitació de promocions dins del campus.
  
- Gestió, tramitació i coordinació de trasllats interns i externs.
  
- Compra i control de consumibles.
  
PF1528. CAP D'UNITAT ADMINISTRATIVA DEL SERVEI DE RH (CONCURSOS, OPOSICIONS I PLANTILLES DEL PAS)
  
Classificació del lloc: C 22 E032
  
- Control i gestió de la plantilla i la relació de llocs de treball del personal d'administració i serveis.
  
- Coordinació i gestió de les convocatòries de selecció del personal funcionari de carrera.
  
- Control i gestió dels temes relacionats amb els òrgans de representació del personal, inclosos els processos d'eleccions sindicals.
  
- Coordinació i gestió de les convocatòries de selecció de personal temporal, tant de caràcter laboral com de funcionaris interins.
  
- Control i gestió del sistema d'incorporació en la pàgina web de la informació generada en aquesta àrea.
  
- Maneig de l'aplicació informàtica de Recursos Humans Hominis.
  
PF1526. CAP D'UNITAT ADMINISTRATIVA DEL SERVEI DE RH (GESTIÓ DEL PAS)
  
Classificació del lloc: C 22 E032
  
- Manteniment i actualització de l'històric de la base de dades del PAS.
  
- Gestió de totes les incidències del personal d'administració i serveis (jubilacions, altes/baixes, triennis, grau personal...).
  
- Gestió de permisos, llicències i altres situacions administratives.
  
- Gestió del sistema d'incorporació a la pàgina web de la UPV de la informació generada en determinats processos.
  
- Gestió de la contractació laboral temporal de PAS, incloses les borses de treball.
  
- Gestió del personal interí.
  
- Gestió del Fons d'Acció Social.
  
- Maneig de l'aplicació informàtica de Recursos Humans Hominis.
  
PF1527. CAP D'UNITAT ADMINISTRATIVA DEL SERVEI DE RH (CONCURSOS, OPOSICIONS I PLANTILLES DEL PDI)
  
Classificació del lloc: C 22 E032
  
- Control i gestió de la plantilla i relació de llocs de personal docent i investigador.
  
- Gestió del Registre de Personal Docent i Investigador.
  
- Gestió de les convocatòries de selecció del professorat funcionari i contractat.
  
- Gestió del sistema d'incorporació en la pàgina web de la informació generada en aquesta àrea.
  
- Maneig de l'aplicació informàtica de Recursos Humans Hominis.
  
PF1533. CAP D'UNITAT ADMINISTRATIVA DEL SERVEI DE RH (GESTIÓ DEL PDI)
  
Classificació del lloc: C 22 E032
  
- Actualitzar els expedients del PDI (arxius i bases de dades).
  
- Gestionar la tramitació de la documentació del professorat funcionari al Registre Central de Personal.
  
- Tramitar la contractació del professorat no permanent (modificacions, cessament, pròrrogues, etc.).
  
- Gestió dels expedients de compatibilitat del professorat docent i investigador.
  
- Gestió administrativa de l'avaluació de mèrits docents i d'investigació.
  
- Gestió de totes les sol·licituds de llicències, permisos, excedències, etc.
  
- Gestió de totes les incidències del personal docent i investigador (jubilacions, altes, baixes, triennis, etc.).
  
- Gestió del sistema d'incorporació a la pàgina web de la Universitat Politècnica de València de la informació generada en determinats processos.
  
- Maneig de l'aplicació informàtica de Recursos Humans Hominis.
  
PF1531. CAP D'UNITAT ADMINISTRATIVA DEL SERVEI DE RH (CONVENIS I BEQUES D'INVESTIGACIÓ)
  
Classificació del lloc: C 22 E032
  
- Gestió i seguiment de les beques d'investigació.
  
- Gestió de la contractació laboral del personal científic i tècnic d'investigació.
  
- Gestió de les incidències que afecten el personal laboral d'investigació.
  
- Gestió de la contractació laboral del personal de suport a les activitats de I+D.
  
- Gestió de les incidències que afecten el personal de suport a les activitats de I+D.
  
- Gestió dels expedients de compatibilitat.
  
- Gestió dels processos de selecció del personal laboral d'investigació.
  
- Gestió del sistema d'incorporació a la pàgina web de la Universitat Politècnica de València de la informació generada en determinats processos.
  
- Maneig de l'aplicació informàtica de Recursos Humans Hominis.
  
PF1529. CAP D'UNITAT ADMINISTRATIVA DEL SERVEI DE RH (NÒMINES)
  
Classificació del lloc: C 22 E032
  
PF1532. CAP D'UNITAT ADMINISTRATIVA DEL SERVEI DE RH (NÒMINES)
  
Classificació del lloc: C 22 E032
  
- Suport a la gestió econòmica i pressupostària de la nòmina del personal de la UPV.
  
- Gestió de la incorporació de les incidències i variables en la nòmina mensual.
  
- Certificats de qüestions econòmiques que afecten la nòmina.
  
- Gestió de les retencions fiscals, i facilitació del suport documental i informàtic derivat d'aquestes.
  
- Gestió de les incidències dels pagaments realitzats per l'article 83 de la Llei orgànica d'universitats i els becaris.
  
- Gestió dels pagaments del Fons d'Acció Social.
  
- Maneig de l'aplicació informàtica de Recursos Humans Hominis.
  
PF1530. CAP D'UNITAT ADMINISTRATIVA DEL SERVEI DE RH (SEGURETAT SOCIAL)
  
Classificació del lloc: C 22 E032
  
- Control i seguiment d'altes, baixes i variacions del personal de la UPV adscrit al règim general de la Seguretat Social.
  
- Relació amb l'Institut Nacional de la Seguretat Social, la Tresoreria Territorial i la MUFACE.
  
- Confecció dels certificats d'empreses dels treballadors que causen baixa en l'empresa per finalització del contracte, jubilació o mort. Fotocòpies dels TC2 i de l'A.T.2 per a adjuntar a aquests certificats.
  
- Control i comprovació dels butlletins de cotització mensuals (TC, TC2, TC2/1) dels diferents codis de comptes de cotització del personal adscrit al règim general de la Seguretat Social.
  
- Control, tramitació i seguiment dels informes de confirmació, baixes i altes per malaltia, i accidents del règim general de la Seguretat Social, així com de les baixes per maternitat.
  
- Control, tramitació i seguiment de l'assegurança d'accidents. Informes d'alta, modificació i baixa.
  
- Control, tramitació i seguiment d'altes, variacions i baixes del personal de la UPV adscrit al règim especial de la Seguretat Social: MUFACE.
  
- Maneig de l'aplicació informàtica de Recursos Humans Hominis.
  
PF1534. CAP D'UNITAT ADMINISTRATIVA DEL SERVEI JURÍDIC
  
Classificació del lloc: C 22 E032
  
- Coordinació de les relacions amb les distintes unitats administratives dins dels diferents serveis de la Universitat Politècnica de València, en relació amb els assumptes que es gestionen al Servei Jurídic.
  
- Instrumentar els mitjans necessaris sobre qualsevol matèria o novetat jurídica per facilitar i agilitar els procediments habituals. Realització de recerques i recopilació d'informació per a assumptes concrets i la seua materialització, d'acord amb els criteris i la direcció del/de la cap del servei.
  
- Elaboració d'expedients judicials, així com el seguiment i control dels recursos en via judicial (contenciosos administratius, laborals, civils, etc.).
  
- Gestió i instrucció dels expedients que es realitzen al Servei Jurídic, inclosos els procediments especials.
  
- Gestió de les bases de dades creades d'acord amb les necessitats del Servei i dels distints processos administratius i judicials existents.
  
- Actualització diària de la pàgina web jurídica del Servei Jurídic, així com de totes les publicacions, bases de dades i notícies relacionades amb el Servei Jurídic. Recerques d'informació en webs d'especialització jurídica.
  
- Recerques i consultes de bases de dades jurídiques adquirides per la Universitat per al Servei Jurídic, a fi de donar suport als lletrats, així com les recerques, l'accés i la gestió de material jurídic per via telemàtica, informàtica i electrònica.
  
- Difusió i divulgació de la informació legislativa seleccionada als serveis i unitats de la Universitat Politècnica de València, així com als membres de la comunitat universitària (pàgina web i correu electrònic del Servei Jurídic).
  
- Suport a la posada en marxa de les normatives que afecten la Universitat.
  
- Relacions amb organismes oficials, notaries, procuradors, advocats, registres, jutjats, tribunals, col·legis professionals, etc., dins de la gestió administrativa assignada al lloc. Relacions amb altres universitats i entitats públiques i privades, inclosa l'atenció i la recuperació de les consultes i la informació a aquestes i a altres usuaris.
  
PF1502. CAP D'UNITAT ADMINISTRATIVA DE LA ETS D'ARQUITECTURA
  
Classificació del lloc: C 22 E032
  
PF1503. CAP D'UNITAT ADMINISTRATIVA DE LA ETS D'INFORMÀTICA APLICADA
  
Classificació del lloc: C 22 E032
  
PF1504. CAP D'UNITAT ADMINISTRATIVA DE LA ETS DEL MEDI RURAL I L'ENOLOGIA
  
Classificació del lloc: C 22 E032
  
PF1505. CAP D'UNITAT ADMINISTRATIVA DE LA ETS DE DISSENY
  
Classificació del lloc: C 22 E032
  
PF1506. CAP D'UNITAT ADMINISTRATIVA DE LA F. D'ADMINISTRACIÓ I DIRECCIÓ D'EMPRESES
  
Classificació del lloc: C 22 E032
  
Sota la dependència directa del/de la cap d'administració d'escola o facultat, tindrà assignades les funcions específiques següents:
  
- Atendre i facilitar informació als alumnes que la demanen, bé siga personalment o telefònicament.
  
- Tramitar la gestió administrativa dels assumptes acadèmics que afecten el centre:
  
· Plans d'estudis
  
· Matrícula
  
· Certificats acadèmics
  
· Títols oficials i tots aquells temes generals sobre estudis impartits al centre
  
- Responsabilitzar-se del control, del lliurament i de la custòdia de les actes acadèmiques.
  
- Redactar i transcriure tot tipus de documentació relacionada amb l'àrea de treball (cartes, informes, oficis).
  
- Tramitar la gestió econòmica dels assumptes de l'àrea competencial de la unitat.
  
- Col·laboració en la gestió dels assumptes econòmics concernents al centre.
  
- Gestió administrativa de recursos i reclamacions.
  
D'acord amb les instruccions i directives dels responsables de la unitat, han de realitzar les funcions següents:
  
- Coordinació del personal sota la seua responsabilitat.
  
- Supervisió, control i gestió de tots aquells assumptes de personal, tant docent i investigador com d'administració i serveis, que actualment tinguen atribuïts, així com els que en un futur s'hi pogueren assignar, seguint les directrius del Servei de Recursos Humans.
  
- Supervisió de la correcta imputació comptable de les propostes de pagament del Departament.
  
- Gestió de la tramitació dels estudis de doctorat en coordinació amb el Servei d'Alumnat.
  
- Facilitar la informació comptable que li requerisquen els superiors.
  
- Supervisió de la caixa fixa, si en té el Departament, o dels fons a justificar.
  
- Maneig de PC a nivell d'usuari. Ha d'utilitzar paquets informàtics de tractament de textos, fulls de càlcul, bases de dades, etc.
  
- Redactar i despatxar la correspondència del departament, sota la supervisió dels responsables del departament.
  
- Preparar propostes de resolucions dels assumptes competència de la unitat que no suposen una especial dificultat.
  
- Utilització de les aplicacions informàtiques pròpies de la unitat.
  
- Atenció i informació de tots els temes relacionats amb la seua àrea competencial.
  
- Col·laborar amb altres unitats de la Universitat en matèries de la seua àrea competencial.
  
- I totes aquelles funcions inherents a la categoria professional i el lloc de treball.
  
ANNEX II
  
Barem
  
1. Antiguitat: es valorarà amb 0,25 punts cada any complet de serveis en un lloc de treball en qualsevol administració pública, ja siga amb destinació provisional o definitiva, fins a un màxim de 2,00 punts.
  
A aquest efecte es computaran els serveis prestats amb caràcter previ a l'ingrés al cos o l'escala expressament reconeguda. No es computaran serveis que hagen sigut prestats simultàniament amb altres serveis igualment al·legats.
  
2. Grau personal: s'adjudicarà un màxim de 2,00 punts per la possessió d'un determinat grau personal consolidat dins de la carrera administrativa, de la manera següent:
  
a) Per posseir un grau personal superior al nivell del lloc sol·licitat: 2,00 punts.
  
b) Per posseir un grau personal igual al nivell del lloc sol·licitat: 1,00 punt.
  
c) Per posseir un grau personal inferior al nivell del lloc sol·licitat: 0,50 punts.
  
3. Experiència professional: es valorarà com a màxim fins a 7,00 punts, segons l'escala següent:
  
a) Pel nivell de complement de destinació del lloc de treball exercit en el període comprés en els últims tres anys, amb una antiguitat mínima de sis mesos continuats en aquest lloc, s'adjudicarà fins a un màxim de 3,00 punts, distribuïts de la forma següent:
  
- Per l'exercici d'un lloc de treball de nivell superior al del lloc de treball pel qual es concursa: 3,00 punts.
  
- Per l'exercici d'un lloc de treball del mateix nivell al del lloc de treball pel qual es concursa: 2,00 punts.
  
- Per l'exercici d'un lloc de treball com a màxim inferior a dos nivells al del lloc de treball pel qual es concursa: 1,00 punt.
  
Amb aquesta finalitat:
  
- El personal que es trobe exercint un lloc amb antiguitat de menys de sis mesos continuats, la valoració d'aquest apartat es farà considerant el nivell del lloc o dels llocs anteriors que complisquen aquests requisits o, si no n'hi ha, el nivell mínim del grup d'adscripció com a funcionari.
  
- Aquell personal que es trobe en una situació d'excedència s'entendrà que presta serveis en un lloc corresponent al grau reconegut en el seu moment, sempre que no hagen transcorregut més de cinc anys des que es trobe en aquesta situació. En el supòsit que hagen transcorregut més de cinc anys o no tinga grau consolidat, es considerarà el nivell mínim assignat al grup del seu cos o escala.
  
- Pel que fa al personal procedent de les situacions d'excedència per cura de fills i de serveis especials, es valorarà el nivell de l'últim lloc que exercien en actiu en què tinguen un mínim de serveis de sis mesos continuats i, si no n'hi ha, el nivell mínim corresponent al grup en què es classifique el seu cos o escala.
  
- Quan es tracte de personal que ocupe destinació provisional, la valoració es referirà al lloc que s'ocupe provisionalment, sempre que tinga un mínim de sis mesos continuats; en cas contrari, es considerarà el nivell del lloc o dels llocs anteriors que complisquen aquests requisits o, si no n'hi ha, el nivell mínim del grup d'adscripció com a funcionari.
  
b) Per l'exercici de llocs de treball pertanyents a la mateixa àrea a què correspon el lloc convocat, a més a més dels que corresponga computar per l'aplicació de l'apartat anterior, s'adjudicaran fins a un màxim de 4,00 punts, a raó d'1,00 punt per any; els mesos es prorratejaran i no es tindran en compte els períodes inferiors al mes.
  
Si els llocs de treball pertanyen a àrees afins a les que correspon el lloc convocat, la puntuació per any serà de 0,50 a 0,75 punts; els mesos es prorratejaran i no es tindran en compte els períodes inferiors al mes.
  
Per a la resta de llocs de treball que no tinguen relació amb l'àrea a què correspon el lloc convocat, es valorarà a raó de 0,25 punts per any.
  
En tot cas, per a la valoració de l'apartat b) seran presos únicament com a màxim els quatre anys compresos dins dels deu anys immediatament anteriors a aquesta convocatòria, ja siga ocupant el lloc de treball amb destinació definitiva o provisional. A aquest efecte es consideraran els quatre anys en què l'experiència professional siga més favorable.
  
Els expedients ferms de remoció de llocs de treball i els expedients disciplinaris ferms en què l'interessat haja sigut part i que tinguen relació amb les funcions exercides en el seu lloc de treball, es tindran en consideració a l'efecte de valorar l'experiència professional, ja que aquesta valoració es reduirà en dos terços respecte a la puntuació prevista per a aquest concepte.
  
No es valorarà com a experiència professional, en el lloc que s'ocupe en comissió de serveis, el període que excedisca de dos anys. En aquest supòsit es valorarà el treball desenvolupat en el lloc que s'ocupe amb caràcter definitiu.
  
4. Titulacions acadèmiques: les titulacions acadèmiques oficials de nivell superior a l'exigida per a l'exercici del lloc de treball sol·licitat es valoraran amb 0,50 punts.
  
Quan es tracte de llocs de treball classificats indistintament per a dos grups, s'aplicarà el criteri anterior respecte del grup superior en què estiguera classificat aquest lloc.
  
5. Cursos de formació i perfeccionament: es valoraran fins a un màxim de 5 punts els cursos de formació i perfeccionament que estiguen relacionats directament amb les funcions de cada lloc de treball objecte d'aquesta convocatòria.
  
Únicament es consideraran els cursos genèrics fins a un màxim d'1,50 punts, en cas que pel concepte de cursos específics no se sobrepasse el màxim establit anteriorment.
  
La valoració dels cursos específics s'efectuarà d'acord amb el barem següent, sense que es consideren els cursos fins a 9 hores i, en el cas que hi haja dos cursos amb el mateix contingut, només es considerarà el de més durada:
  
Nombre d'hores Puntuació total
  
De 10 a 14 0,10
  
De 15 a 19 0,25
  
De 20 a 29 0,40
  
De 30 a 49 0,50
  
De 50 a 74 0,60
  
75 o més hores 0,75
  
La valoració dels cursos genèrics s'efectuarà d'acord amb el barem següent, sense que es consideren els cursos fins a 9 hores i, en el cas que hi haja dos cursos amb el mateix contingut, només es considerarà el de més durada:
  
Nombre d'hores Puntuació total
  
De 10 a 14 0,05
  
De 15 a 19 0,125
  
De 20 a 29 0,20
  
De 30 a 49 0.25
  
De 50 a 74 0,30
  
75 o més hores 0,375
  
Només es valoraran aquests cursos si van ser convocats o organitzats per universitats o si estan homologats per un organisme públic competent en el marc de programes de formació contínua, de formació ocupacional o de formació d'empleats públics; l'aspirant ha d'acreditar aquesta circumstància mitjançant un diploma o certificat d'assistència o, si s'escau, d'aprofitament.
  
Es consideraran a aquest efecte els cursos de formació contínua impartits per les organitzacions sindicals i que es troben inclosos dins dels respectius acords amb l'administració.
  
6. Coneixement del valencià: es valorarà fins a un màxim d'1,50 punts, sempre que s'acredite estar en possessió del pertinent certificat o homologació expedit per la Junta Qualificadora de Coneixements del Valencià o pel Servei de Normalització Lingüística de la Universitat Politècnica de València, d'acord amb l'escala següent (en el cas que es tinguen dos nivells, només es valorarà el del nivell més alt):
  
Per a llocs dels grups A o B
  
Elemental 1,00 punts
  
Mitjà 1,25 punts
  
Superior 1,50 punts
  
Per a llocs dels grups C o D
  
Oral 0,50 punts
  
Elemental 1,00 punt
  
Mitjà 1,25 punts
  
Superior 1,50 punts
  
En aquells llocs en què figure com a requisit específic per a la provisió un determinat nivell de coneixement de valencià, únicament seran considerats els superiors a aquest.
  
7. Coneixement d'idiomes de la Unió Europea: es valorarà el coneixement de llengües oficials de la Unió Europea distintes del castellà; aquest coneixement s'haurà d'acreditar documentalment mitjançant certificats expedits per l'Escola Oficial d'Idiomes, segons els nivells especificats, amb un màxim d'1,00 punt.
  
Per a la valoració d'aquests idiomes mai no es consideraran els cursos superats d'idiomes inclosos en els plans d'estudis de batxiller elemental, graduat escolar, formació professional, batxiller superior i d'estudis universitaris de qualsevol nivell.
  
a) Haver superat el 3r curs d'idioma comunitari de l'Escola Oficial d'Idiomes: 0,30 punts
  
b) Haver superat el 5é curs d'idioma comunitari de l'Escola Oficial d'Idiomes: 0,60 punts
  
En aquells llocs en què figure com a requisit específic per a la provisió un determinat nivell de coneixement d'algun dels idiomes dels països de la Unió Europea, només es consideraran els superiors a aquest.
  
8. Mèrit específic
  
1. Per a la provisió dels llocs de cap d'unitat administrativa de centres, es valorarà com a mèrit específic l'experiència professional obtinguda per l'exercici amb caràcter definitiu en el lloc d'administrador de centre en la pròpia àrea funcional i unitat administrativa, a raó d'un punt i mig per any complet de serveis fins a un màxim de tres punts. Es valorarà la part proporcional si el període d'exercici és inferior a l'any.
  
Per a la provisió de la resta dels llocs de cap d'unitat administrativa, es valorarà com a mèrit específic l'experiència professional obtinguda per l'exercici amb caràcter definitiu en el lloc de cap de negociat en la pròpia àrea funcional i unitat administrativa, a raó d'un punt i mig per any complet de serveis fins a un màxim de tres punts. Es valorarà la part proporcional si el període d'exercici és inferior a l'any.
  
2. Per a la provisió dels llocs de cap de negociat de departament, es valorarà com a mèrit específic l'experiència professional obtinguda en l'exercici amb caràcter definitiu en el lloc d'administrador de departament en el propi departament, a raó d'un punt i mig per any complet de serveis fins a un màxim de tres punts. Es valorarà la part proporcional si el període d'exercici és inferior a l'any.